ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஸ்மார்ட் திட்டத்திற்காக ஜப்பான் சர்வதேச ஒத்துழைப்பு ஆணையத்துடன் மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகமும், ரயில்வே அமைச்சகமும் இணைந்து ஜேஐசிஏவுடன் கையெழுத்து
ஸ்மார்ட் திட்டத்திற்காக ஜப்பான் சர்வதேச ஒத்துழைப்பு ஆணையத்துடன் மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகமும், ரயில்வே அமைச்சகமும் இணைந்து ஜேஐசிஏவுடன் கையெழுத்திட்டுள்ளது. மும்பை-அகமதாபாத் அதிவேக ரயில் இயக்கப்படும் நிலையங்களில் மேம்பாட்டு பணிக்காக ஸ்மார்ட் திட்டம் செயல்படுத்தப்படுகிறது. இந்த ரயில் நிலையங்களின் பொருளாதார நடவடிக்கைகளையும், சம்பந்தப்பட்டவர்களின் வசதியை மேம்படுத்தவும் இது வகை செய்யப்பட்டுள்ளது. மும்பை-அகமதாபாத் வழித்தடத்தில் உள்ள 12 ரயில் நிலையங்களில் குஜராத்தில் சபர்மதி, சூரத் ரயில் நிலையங்களுக்காகவும், மகாராஷ்டிராவில் விரார், தானே ரயில் நிலையங்களுக்காகவும் புரிந்துணர்வு ஒப்பந்தம் கையெழுத் திடப்பட்டுள்ளது.
தில்லி, அகமதாபாத், மும்பையில் ஸ்மார்ட் திட்டத்திற்காக தொடர் கருத்தரங்குகள் மற்றும் கள ஆய்வுகளுக்கு மத்திய வீட்டு வசதி மற்றும் நகர்ப்புற வளர்ச்சித்துறை அமைச்சகம் குஜராத், மகாராஷ்டிரா அரசுகள், ஜேஐசிஏ ஏற்பாடு செய்துள்ளது. இதன் முதல் கருத்தரங்கம் புதுதில்லி நிர்மான் பவனில் மே 8, 2023 அன்று ஏற்பாடு செய்யப்பட்டுள்ளது. இதில் ஜப்பான் தூதரகம், ஜேஐசிஏ தலைமையகம், ஜேஐசிஏ இந்திய அலுவலகம், ஜேஐசிஏ நிபுணர்கள் குழு, ரயில்வே அமைச்சகம், தேசிய அதிவேக ரயில் கழக நிறுவனம், மத்திய வீட்டுவசதி மற்றும் நுகர்ப்புற வளர்ச்சித்துறை அமைச்சகம், டிசிபிஓ ஆகியவற்றின் அதிகாரிகள் பங்கேற்கின்றனர்.
விண்வெளித்துறை
தமது திறன்மேம்பாட்டிற்காக, ஐஎஸ்ஆர்ஓ வசதிகளையும், பிறசொத்துக்களையும் தனியார்துறை பயன்படுத்திக் கொள்ள அனுமதிக்கப்படும்: டாக்டர் ஜிதேந்திர சிங்
தமது திறன் மேம்பாட்டிற்காக, தனியார் துறை இந்திய விண்வெளி ஆய்வு நிறுவனத்தின்  வசதிகளையும், பிற சொத்துக்களையும் பயன்படுத்திக் கொள்ளலாம் என்று மத்திய அணுசக்தி மற்றும் விண்வெளித்துறைக்கான இணை அமைச்சர்  டாக்டர் ஜிதேந்திர சிங் தெரிவித்துள்ளார்.
மோடி அரசின் இரண்டாவது ஆட்சிக் காலத்தில், கடந்த ஓராண்டாக விண்வெளி தொழில்நுட்பத்துறையில், இந்தியாவின் சாதனைகளை எடுத்துரைத்த அமைச்சர், மத்திய நிதியமைச்சர் வெளியிட்ட “தற்சார்பு இந்தியாவுக்கான” வரைபடம் விண்வெளி செயல்பாடுகளில் தனியார் துறையின் பங்களிப்புக்கு ஊக்கமளிக்கும் வண்ணம் அமைந்திருப்பதாக குறிப்பிட்டார். இந்திய விண்வெளித்துறையின் பயணத்தில் சகபயணியாக இந்திய தனியார்துறை இருக்கும். செயற்கைக் கோள்கள் மற்றும் விண்வெளி தொடர்பான சேவைகளில் தனியார் நிறுவனங்கள் பங்கேற்க முடியும்.
------
(Visitor Counter : 217
பிரதமர் அலுவலகம்
ஆடவருக்கான 57 கிலோ பிரிவில் வெண்கலப் பதக்கம் வென்ற இந்திய குத்துச்சண்டை வீரர் முகமத் ஹுசாமுதீனுக்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் ஆடவருக்கான 57 கிலோ பிரிவில் வெண்கலப் பதக்கம் வென்ற இந்திய குத்துச்சண்டை வீரர் முகமத் ஹுசாமுதீனுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தமது ட்விட்டர் செய்தியில் கூறியிருப்பதாவது:
“தலைசிறந்த குத்துச்சண்டை வீரரான முகமத் ஹுசாமுதீன், ஏராளமான விளையாட்டுப் போட்டிகளில் வெற்றிகளைக் குவித்துள்ளார். அபாரமான நுட்பங்கள் மற்றும் நெகிழ்த்தன்மை உணர்வைப் பெற்றுள்ள இந்த சிறந்த வீரர், பெர்மிங்ஹாமில் ஆடவருக்கான 57 கிலோ பிரிவில் வெண்கலப் பதக்கம் வென்றுள்ளார். அவருக்கு பாராட்டுகள். அவருக்கு நல்வாழ்த்துகளை நான் தெரிவித்துக் கொள்கிறேன். #Cheer4India”
•••••••••••••
(
ரெயில்வே அமைச்சகம்
மத்தியப் பிரதேசத்தில் பிரம்மாண்ட சுரங்கம் அமைக்கும் பணியில் இந்திய ரயில்வே தீவிரம்
பல ஆண்டுகளாக நிலுவையிலிருந்த பராமரிப்புப் பணிகளை இந்திய ரயில்வே தற்போது மீண்டும் தொடங்கியுள்ளது. இதன்படி மேற்கு மத்திய ரயில்வே மண்டலத்தில் போபால்- இடார்சி வழித்தடத்தில் பர்கெரா-புத்னி  இடையேயான மூன்றாவது வழித்தடத்தில் அகல ரயில் பாதை அமைப்பதற்காக பிரம்மாண்ட சுரங்கம் அமைக்கும் பணி நடைபெற்று வருகிறது.
இந்திய ரயில்வேயின் பொதுத்துறை நிறுவனமான ரயில் விகாஸ் நிகாம் நிறுவனம், மத்தியப் பிரதேசத்தின் செஹோர் மற்றும் ரெய்சன் மாவட்டங்களில் 5 சுரங்கங்களை அமைத்து வருகிறது. இதன் மூலம் தில்லி-சென்னை உள்ளிட்ட வழித்தடங்களில் நெரிசல் குறைவதுடன் ரயில்களின் வேகமும் அதிகரிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753255
----
(Visitor Counter : 178
எரிசக்தி அமைச்சகம்
“கட்டடங்களை கரியமில வாயு வெளியேற்றம் இல்லாமல் மாற்றுவதற்கு” ‘அங்கன் 2022’-எனும் 3 நாள் சர்வதேச மாநாடு நடைபெற்றது
குறைந்த செலவில் புதிய பசுமை குடியிருப்புகள் மூலம் இயற்கையை விரிவுபடுத்துதல் என்ற பொருள் உடைய அங்கன் 2022 எனும் மூன்று நாள் சர்வதேச மாநாடு 2022 செப்டம்பர் 14 அன்று தொடங்கியது. “கட்டடங்களை கரியமில வாயு வெளியேற்றம் இல்லாமல் மாற்றுவது” என்று தலைப்பிடப்பட்டுள்ள இந்த மாநாட்டை மத்திய மின்சார அமைச்சக செயலாளர் திரு அலோக் குமார் தொடங்கிவைத்தார். இந்தியா – சுவிட்சர்லாந்து கட்டுமான எரிசக்தித் திறன் திட்டத்தின் கீழ், வளர்ச்சி மற்றும் ஒத்துழைப்புக்கான சுவிஸ் முகமையுடன் ஒருங்கிணைந்து மின்சார அமைச்சகத்தின் எரிசக்தி திறன் குழு அங்கன் 2.0 மாநாட்டிற்கு ஏற்பாடு செய்துள்ளது.
சர்வதேச சூரிய மின்சக்தி கூட்டணியின் தலைமை இயக்குநர் டாக்டர் அஜய் மாத்தூர், சர்வதேச எரிசக்தி முகமையில், எரிசக்தி திறன் பிரிவின் தலைவர் டாக்டர் பிரயான் மதர்வே உட்பட 75 பிரபல பேச்சாளர்கள் இதில் பங்கேற்க உள்ளனர். மேலும் எட்டு தொடக்க அமர்வுகள், எட்டு மையப்பொருள் அமர்வுகளில் கரியமில வாயு வெளியேற்றத்தைக் குறைத்தல், கட்டடங்களில் எரிசக்தி திறன் ஆகியவை தொடர்பாக 15 நாடுகள் மற்றும் சர்வதேச அமைப்புகளைச் சேர்ந்தவர்கள், கலந்து கொண்டு விவாதிக்க உள்ளனர்.
குறைந்த செலவிலான, இயற்கையான வாழ்விடங்களை நோக்கிய இயக்கத்திற்கு தேசிய எரிசக்தித் திறன் பெருந்திட்ட  விருதுகள் இன்று வழங்கப்பட்டு வெற்றியாளர்கள் கவுரவிக்கப்பட்டனர். சுற்றுச்சூழல் பாதுகாப்புடனான வீடுகள், எரிசக்தி சேமிக்கும் கட்டுமான விதிமுறை ஆகியவற்றை பயன்படுத்தி சிறப்பான கட்டடங்கள் வடிவமைப்பை ஊக்கப்படுத்துவது இந்த விருதுகளின் நோக்கமாகும். கட்டட கலைஞர்கள், பொறியியலாளர்கள், கட்டுமானத்துறையினர், கட்டுமானப் பொருள் தொழில்துறையினர், ஆசிரியர்கள், மாணவர்கள், ஆராய்ச்சியாளர்கள், மத்திய மாநில அரசு அதிகாரிகள் உட்பட500க்கும் அதிகமான பிரதிநிதிகள் இந்த மாநாட்டில் பங்கேற்றுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1859580
அறிவியல் மற்றும் தொழில்நுட்பத்துறை
பெண் விஞ்ஞானிகள் மற்றும் புது நிறுவனங்களுக்கு ஊக்கமளித்தல் குறித்து நாடாளுமன்றத்தில் டாக்டர் ஹர்ஷ் வர்தன் அளித்த பதில்கள்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய அறிவியல் & தொழில்நுட்பம், புவி அறிவியல் மற்றும் சுகாதாரம் & குடும்ப நலத்துறை அமைச்சர் டாக்டர் ஹர்ஷ் வர்தன் கீழ்கண்ட தகவல்களை அளித்தார்.
ஆய்வுகள் மற்றும் ஆராய்ச்சிகளில் பெண்களுக்கான வாய்ப்புகளை அதிகரிக்கும் விதமாக இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் சட்டப்பூர்வ அமைப்பான அறிவியல் மற்றும் பொறியியல் ஆராய்ச்சி வாரியம், செர்ப்-பவர் என்னும் திட்டத்தை தொடங்கியுள்ளது.
அறிவியல் மற்றும் பொறியியல் ஆராய்ச்சிகளுக்கான நிதி வழங்கலில் பாலின பாகுபாடை குறைக்கவும், ஆராய்ச்சிகளில் பெண்களின் பங்களிப்பை அதிகரிக்கவும் இந்த திட்டம் தொடங்கப்பட்டுள்ளது.
புதுமைகள் மற்றும் தொழில் தொடங்குவதற்கான சூழலை மேம்படுத்துவதற்காக பல்வேறு திட்டங்களுக்கு தேசிய அறிவியல் மற்றும் தொழில்நுட்ப தொழில் முனைதல் மேம்பாட்டு வாரியம் ஆதரவளித்து வருகிறது.
கொவிட்-19 பெருந்தொற்றை எதிர்த்து போராடுவதற்கான கவச் என்னும் முன்னெடுப்பின் கீழ், 51 புது நிறுவனங்களுக்கு தேசிய அறிவியல் மற்றும் தொழில்நுட்ப தொழில்முனைதல் மேம்பாட்டு வாரியம் ஆதரவளித்துள்ளது.
தேசிய அறிவியல் மற்றும் தொழில்நுட்ப தொழில்முனைதல் மேம்பாட்டு வாரியத்தின் நடவடிக்கைகளால் பல புது நிறுவனங்கள்  பயனடைந்துள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1694537
------
(Visitor Counter : 91
பிரதமர் அலுவலகம்
உள்நாட்டு எரிவாயு விலை நிர்ணய வழிகாட்டுதல்களை மாற்றியமைக்கும் அமைச்சரவையின் முடிவுக்கு பிரதமர் பாராட்டு
சர்வதேச எரிவாயு விலை உயர்வால் இந்தியாவில் எரிவாயு விலையில் ஏற்படும் மாற்றத்தை குறைத்து நுகர்வோரின் நலன்களைப் பாதுகாப்பதற்கான அமைச்சரவையின் முடிவைப் பிரதமர் பாராட்டியுள்ளார்.
மத்திய பெட்ரோலியம் மற்றும் இயற்கை எரிவாயு துறை அமைச்சர் திரு ஹர்தீப் சிங் பூரியின் ட்வீட்டைப் பகிர்ந்து அதற்குப் பதிலளித்துள்ள பிரதமர்,
"திருத்தப்பட்ட உள்நாட்டு எரிவாயு விலை நிர்ணயம் தொடர்பான அமைச்சரவை முடிவு நுகர்வோருக்கு பல நன்மைகளைத் தரும். இது துறைக்கு சாதகமான வளர்ச்சியாகும்." என்று கூறியுள்ளார்.
----
VJ/JL/KPG
(
நிதி அமைச்சகம்
பரிமாற்ற விகித அறிவிக்கை எண். 54/2021- சுங்கம் 
சுங்கச் சட்டம் 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியத்தால் 2021 ஜூன் 3-ஆம் தேதி வெளியிட்ட எண் 51/2021-சுங்கம்  என்ற அறிவிப்பில் மத்திய மறைமுக வரி மற்றும் சுங்க வாரியம் திருத்தங்களை செய்துள்ளது. இவை, 2021 ஜூன் 18 ஆம் தேதி முதல் அமலுக்கு வருகிறது.
இவற்றின் முழு விவரத்தைக் கீழ்கண்ட இணைப்பில் காணலாம்.
https://www.pib.gov.in/PressReleasePage.aspx?PRID=1727951
-----
(Visitor Counter : 150
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கொவிட் 19 தொற்று போன்ற அவசர சூழலில் நிலையான போக்குவரத்தை உறுதி செய்ய வேண்டும்- எஸ்சிஓ கூட்டத்தில் இந்தியா வலியுறுத்தல்
கொவிட்-19 தொற்று போன்ற அவசரமான சூழ்நிலையில், எஸ்சிஓ நாடுகள் இடையே நிலையான போக்குவரத்தை உறுதி செய்ய வேண்டும் என இந்தியா வலியுறுத்தியது.
எஸ்சிஓ நாடுகள் அமைச்சர்களின் 8வது கூட்டம், ரஷ்யா தலைமையில் இன்று நடந்தது. காணொலி காட்சி மூலம் நடந்த இந்த கூட்டத்தில் சாலை போக்குவரத்து மற்றும் நெடுஞ்சாலைத்துறை செயலாளர் திரு கிரிதர் அராமனே கலந்து கொண்டார்.
ஒத்துழைப்பு மற்றும் நம்பிக்கைக்கு எஸ்சிஓ நாடுகளுடனான இணைப்புக்கு இந்தியா முன்னுரிமை அளிப்பது பற்றியும், இந்தியாவின் சிறந்த போக்குவரத்து அனுபவம் பற்றியும் அவர் பேசினார்.
கொவிட் தொற்று போன்ற அவசரமான சூழ்நிலையில், நிலையான போக்குவரத்தை உறுதி செய்ய எஸ்சிஓ நாடுகளின் போக்குவரத்து துறை/ அமைச்சர்கள் அளவில் பேச்சுவார்த்தை நடத்த வேண்டிய அவசியம் குறித்தும், நாடுகளுக்கு இடையே தொற்று பரவலை தடுப்பது குறித்தும் அவர் பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1668176
நிலக்கரி அமைச்சகம்
செயல்பாடுகளில் நீடித்தத் தன்மையை உறுதி செய்ய மத்திய பொதுத்துறை நிறுவனங்களின் பெரிய அளவிலான பன்முகப்படுத்தலை நிலக்கரி அமைச்சகம் ஊக்குவிக்கிறது
இந்தியாவின் நிலக்கரித் துறையின் எதிர்காலத்திற்குத் தயாராவதற்காக, நிலக்கரி அமைச்சகம் பொதுத்துறை நிறுவனங்களிடையே பெரிய அளவிலான பன்முகப்படுத்தலை ஊக்குவித்து வருகிறது. இதன்படி, என்.எல்.சி.ஐ.எல்., நிறுவனம், இரண்டு அனல் மின் நிலையங்களை அமைக்க உள்ளது. கான்பூர் அருகே உள்ள கதம்பூரில் ரூ.19,406 கோடி செலவில் 3x660 மெகாவாட் மின்சாரம் உற்பத்தி செய்யும் ஒரு ஆலை அமைக்கப்படுகிறது. என்.எல்.சி.ஐ.எல் மற்றும் உத்தரப்பிரதேச அரசின் கூட்டு முயற்சியாக, இந்த திட்டம் உத்தரப்பிரதேசத்திற்கு 1478.28 மெகாவாட் மற்றும் அசாம் மாநிலத்திற்கு 492.72 மெகாவாட் மின்சாரம் வழங்கும். இத்திட்டம் செயல்பாட்டுக்கு வந்துள்ள நிலையில், இந்த ஆண்டு இறுதிக்குள் இந்த ஆலையின் முதல் கட்ட மின் உற்பத்தி தொடங்கும் என்று எதிர்பார்க்கப்படுகிறது.
மேலும், ஒடிசாவின் தலாபிராவில் 3X800 மெகாவாட் பிட்ஹெட் அனல் மின் நிலையத்தை அமைப்பதற்கான திட்டங்களை என்.எல்.சி.ஐ.எல் வகுத்துள்ளது. தமிழகத்திற்கு 1450 மெகாவாட், புதுச்சேரிக்கு 100 மெகாவாட், கேரளாவுக்கு 400 மெகாவாட் மின்சாரம் வழங்குவதற்கு மொத்தம் ரூ.19,422 கோடி செலவாகும். இந்தத் திட்டம் இந்த ஆண்டு இறுதிக்குள் தொடங்கி 2028-29 ஆம் ஆண்டில் நிறைவடையும் என்று எதிர்பார்க்கப்படுகிறது.
இந்திய நிலக்கரி நிறுவனம்  இரண்டு அனல் மின் நிலையங்களை அமைக்கும் பணியில் ஈடுபட்டுள்ளது. ஒன்று, மத்தியப் பிரதேச அரசுடன் கூட்டு முயற்சியாக அமர்கண்டக் அருகே அமைந்துள்ளது. ரூ.5,600 கோடி மதிப்பீட்டில் 1,660 மெகாவாட் மின் உற்பத்தி திறன் கொண்டதாக இருக்கும்.
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்பட விழாவில் திரையிட தேர்வு செய்யப்பட்ட படங்களின் விவரம் அறிவிப்பு
ஜெய்பீம், குரங்கு பெடல், கிடா ஆகிய மூன்று தமிழ்ப்படங்கள் தேர்வு
தி காஷ்மீர் பைல்ஸ், ஆர்ஆர்ஆர் படங்களும் தேர்வு
இந்திய சர்வதேச திரைப்பட விழாவில் முதன்மை அங்கமான இந்திய திரைப்படங்களின் தேர்வு அறிவிக்கப்பட்டுள்ளது. இதில் கதையுடன்கூடிய 25 திரைப்படங்களும், கதை இல்லாத 20 திரைப்படங்களும் அடங்கும். 2022 நவம்பர் 20 முதல் 28 வரை கோவாவில் நடைபெறும் 53வது இந்திய சர்வதேச திரைப்பட விழாவில் இவை திரையிடப்படும்.
மத்திய அரசின் தகவல், ஒலிபரப்பு அமைச்சகத்தின் தேசிய திரைப்பட மேம்பாட்டுக் கழகத்தால் ஏற்பாடு செய்யப்பட்ட இந்தியன் பனோரமாவின் நோக்கம், குறிப்பிட்ட விதிமுறைகள் மற்றும் நடைமுறைகளுக்கு ஏற்ப, சினிமா, கருப்பொருள் மற்றும் அழகியலில் சிறந்து விளங்கும் கதை அம்சம் மற்றும் கதை அம்சம் இல்லாத திரைப்படங்களைத் தேர்ந்தெடுப்பதாகும்.
இந்தியன் பனோரமாவின் தேர்வுக்குழுவில் பிரபல இயக்குநரும், படத்தொகுப்பாளருமான திரு வினோத் கனாத்ரா தலைமையில், ஒளிப்பதிவாளர் ஏ. கார்த்திக் ராஜா உள்பட 12 உறுப்பினர்கள் இடம்பெற்றுள்ளனர். இந்தியா முழுவதிலுமிருந்து வரும் சினிமா உலகின் தலைசிறந்த ஆளுமைகளால் தயாரிக்கப்பட்ட படங்களை ஆய்வு செய்து இந்தக்குழு தேர்வு செய்துள்ளது
தேர்ந்தெடுக்கப்பட்ட கதை அம்சம் கொண்ட 25 திரைப்படங்களில், தமிழில் மூன்று படங்கள் இடம்பெற்றுள்ளன. ஞானவேல் இயக்கி சூர்யா நடிப்பில் உருவான ஜெய்பீம், எஸ்
கமலக்கண்ணன் இயக்கிய குரங்கு பெடல், ரா.வெங்கட் இயக்கிய கிடா ஆகிய படங்கள் தேர்வு செய்யப்பட்டுள்ளன.
தேசிய நீரோட்ட திரைப்படப்பிரிவில், விவேக் ரஞ்சன் அக்னிஹோத்ரி இயக்கிய தி காஷ்மீர் பைல்ஸ், ராஜமௌலி இயக்கிய ஆர்ஆர்ஆர் உள்பட 5 படங்கள் தேர்வு செய்யப்பட்டுள்ளன.
கதை அம்சம் அல்லாத திரைப்படங்களில், லிட்டில் விங்க்ஸ் என்ற தமிழ்ப்படம் உள்பட 20 படங்கள் தேர்வு செய்யப்பட்டுள்ளன.
பிரதமர் அலுவலகம்
பாய் தூஜ் பண்டிகையை முன்னிட்டு நாட்டு மக்களுக்கு பிரதமர் வாழ்த்து
பாய் தூஜ் பண்டிகையை முன்னிட்டு நாட்டு மக்களுக்கு வாழ்த்து தெரிவித்துள்ள பிரதமர் திரு.நரேந்திர மோடி, இந்தப் பண்டிகை சகோதரர்கள் மற்றும் சகோதரிகளுக்கு இடையேயான உறவை பலப்படுத்தும் என்று தெரிவித்துள்ளார்.
நரேந்திர மோடி
✔@narendramodi
சகோதர சகோதரிகளின் பாசம் மற்றும் அன்பின் அடையாளமான பாய் தூஜ் பண்டிகையையொட்டி, உங்கள் அனைவருக்கும் வாழ்த்துகள். இந்த நன்னாள், பரஸ்பர உறவுகளை மேலும் வலுப்படுத்தட்டும்.
(Visitor Counter : 108
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 7,98,656-ஆகக் குறைந்துள்ளது; 73 நாட்களுக்குப் பிறகு எட்டு லட்சத்திற்கும் குறைவு.
கடந்த 24 மணி நேரத்தில் 62,480 புதிய பாதிப்புகள் ஏற்பட்டுள்ளன.
இதுவரை மொத்தம் 2,85,80,647 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 88,977 பேர் கொவிட் தொற்றிலிருந்து குணமடைந்துள்ளனர்.
தொடர்ந்து 36-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 96.03 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 3.80% ஆகும்.
தொடர்ந்து 11-வது நாளாக, அன்றாட பாதிப்பு வீதம் ஐந்து சதவீதத்திற்கும் குறைவாக, 3.24 சதவிகிதமாக உள்ளது.
இதுவரை 38.71 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 26.89 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1728083
விவசாயத்துறை அமைச்சகம்
கரீப் பருவத்தில் விதைப்பு பரப்பு இரண்டரை மடங்காக உயர்வு;
கோவிட்-19 தொற்று பரவியுள்ள நிலையிலும் விவசாயிகளின் உழவுப் பணிகளும், விவசாயத்தின் இதர பணிகளும் எந்த விதத்திலும் பாதிக்கப்படாமல் இருக்க மத்திய வேளாண் துறை அமைச்சகம் பல்வேறு நடவடிக்கைகளை எடுத்து வருகிறது. அதன் விளைவாக, கரீப் பருவத்தில் விதைகளை விதைப்பதற்கான நிலப் பரப்பு அதிகமாக்கப்பட்டுள்ளது. அது குறித்த விவரம்:
கோடை கரீப் பருவத்தில் விதைப்புக்கான நிலப்பரப்பு:
அரிசி: நடப்பு ஆண்டில் நெல் விதைகள் 120.77 லட்சம் ஹெக்டேர் நிலப்பரப்பில் விதைக்கப்பட்டுள்ளன. கடந்த ஆண்டு இதே பருவத்தில் மொத்தம் 95.73 ஹெக்டேர் நிலப்பரப்பில் விதைக்கப்பட்டுள்ளது.
பருப்பு தானியங்கள்: நடப்பு ஆண்டில் 64.25 லட்சம் ஹெக்டேர் பரப்பில் விதைக்கப்பட்டுள்ளன. கடந்த ஆண்டு 24.49 லட்சம் ஹெக்டேர் பரப்பில் விதைக்கப்பட்டன.
சத்து தானியங்கள் : சோளம், வரகு போன்ற தானிய வகைகள் இந்தப் பருவத்தில் மொத்தம் 93.24 லட்சம் ஹெக்டேர் பரப்பில் விதைக்கப்பட்டுள்ளன. கடந்த ஆண்டு 71.96 ஹெக்டேர் பரப்பில் விதைக்கப்பட்டன.
எண்ணெய் வித்துக்கள்: எண்ணெய் வித்துக்கள் 139.37 லட்சம் ஹெக்டேர் பரப்பிலான நிலத்தில் விதைக்கப்பட்டுள்ளன. கடந்த ஆண்டு இதே கால கட்டத்தில் 75.27 லட்சம் ஹெக்டேரில் விதைக்கப்பட்டன.
கரும்பு: மொத்தம் 50.89 லட்சம் ஹெக்டேர் நிலப்பரப்பில் கரும்பு நடப்பட்டுள்ளது. ஆனால், கடந்த ஆண்டு இதே பருவத்தில் 50.59 லட்சம் ஹெக்டேர் பரப்பில் நடப்பட்டன.
சணல்: சணல் மற்றும் அதைப் போன்ற பயிர்களுக்கான விதைப்பு மொத்தம் 6.87 லட்சம் ஹெக்டேர் பரப்பில் மேற்கொள்ளப்பட்டுள்ளது. கடந்த ஆண்டு இதே காலத்தில் மொத்தம் 6.82 லட்சம் ஹெக்டேரில் பயிரிடப்பட்டன.
பருத்தி: பருத்தி மொத்தம் 104.82 லட்சம் ஹெக்டேர் பரப்பில் விதைக்கப்பட்டுள்ளது. கடந்த ஆண்டை விட இது மிகவும் அதிகம். கடந்த ஆண்டு 77.71 லட்சம் ஹெக்டேர் பரப்பில் விதைக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
பேரிடரைத் தாங்கக்கூடிய உள்கட்டமைப்புக்கான கூட்டணி மற்றும் பேரிடர் ஆபத்தைக் குறைத்தலுக்கான ஐநா அலுவலகத்தின் கூட்டத்தில் டாக்டர் ஹர்ஷ் வர்தன் உரை
மத்திய சுகாதாரம் மற்றும் குடும்ப நல அமைச்சர் திரு ஹர்ஷ் வர்தன், பேரிடரைத் தாங்கக் கூடிய உள்கட்டமைப்புக் கூட்டணி மற்றும் பேரிடர் ஆபத்தைக் குறைத்தலுக்கான ஐக்கிய நாடுகள் அலுவலகத்தின் கூட்டத்தில், காணொலி மூலம் இன்று உரையாற்றினார்.
“சிறப்பாக மீண்டும் கட்டியெழுப்புதல்: வலுவான சுகாதார உள்கட்டமைப்பு மற்றும் விநியோகச் சங்கிலிகளைக் கட்டமைத்தல்” என்பது இந்த நிகழ்ச்சியின் மையக்கருவாகும்.
“பல்வேறு பொது மற்றும் தனியார் நிறுவனங்களில் பல தரப்பட்ட ஆராய்ச்சிகளில் நமது திறன்களை நாம் மறுபயன்பாட்டுக்கு உள்ளாக்கி உள்ளோம்,” என்று தனது உரையின் போது அமைச்சர் கூறினார்.
“அதிக நபர்களுக்கு சிகிச்சை அளிக்கக் கூடிய வகையில் விரைவில் மருத்துவமனைகளை கட்டியெழுப்ப இராணுவ ஆராய்ச்சித் திறன்களை நாம் மறுபயன்பாடு செய்தோம்,” என்று அவர் கூறினார்.
மேலும் பேசிய திரு.ஹர்ஷ் வர்தன், “தனி நபர் பாதுகாப்பு உபகரணங்களின் இறக்குமதியாளராக இருந்த இந்தியா, தனிநபர் பாதுகாப்பு உபகரணங்களின் ஏற்றுமதியாளராக தற்போது உள்ளது,” என்று பெருமிதத்துடன் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681544
பிரதமர் அலுவலகம்
ஆஸ்திரேலிய வர்த்தகம் மற்றும் சுற்றுலாத்துறை அமைச்சர் டான் ஃபாரெல் பகிர்ந்து கொண்ட சுவாரஸ்ய கதையை ட்வீட் செய்த பிரதமர்
இந்தியாவிற்கும் ஆஸ்திரேலியாவிற்கும் இடையிலான வளமான கலாச்சார தொடர்பு பற்றி பிரதமர் திரு.நரேந்திர மோடி ட்வீட் செய்துள்ளார். ஆஸ்திரேலிய பிரதமருடனான மதிய உணவின் போது, ஆஸ்திரேலிய வர்த்தகம் மற்றும் சுற்றுலாத்துறை அமைச்சர் டான் ஃபாரெல் பகிர்ந்த அனுபவம் குறித்து பிரதமர் ட்வீட் செய்துள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவில், “எனது நண்பர் ஆஸ்திரேலிய பிரதமர் @AlboMP உடனான மதிய உணவின் போது, ஆஸ்திரேலிய வர்த்தகம் மற்றும் சுற்றுலா அமைச்சர் டான் ஃபாரெல் ஒரு சுவாரஸ்யமான விஷயத்தைப் பகிர்ந்து கொண்டார். அவர் முதல் வகுப்பு படிக்கும்போது திருமதி எபர்ட் என்பவர் அவருக்கு வகுப்பெடுத்துள்ளார். அவர் டான் ஃபாரெலின் வாழ்க்கையில் ஆழமான தாக்கத்தை ஏற்படுத்தியுள்ளார்.
திருமதி எபர்ட், அவரது கணவர் மற்றும் அவரது மகள் லியோனி, 1950-களில் இந்தியாவில் உள்ள கோவாவிலிருந்து அடிலெய்டுக்கு இடம்பெயர்ந்து, ஆஸ்திரேலியாவின் அடிலெய்டில் உள்ள ஒரு பள்ளியில் பாடம் கற்பிக்கத் தொடங்கினார். எபர்ட்டின் மகள் லியோனி தெற்கு ஆஸ்திரேலிய ஆசிரியர் கழகத்தின் தலைவராக இருந்தார்.
இந்தியாவிற்கும் ஆஸ்திரேலியாவிற்கும் இடையே உள்ள வளமான கலாச்சார தொடர்பை அடிக்கோடிட்டுக் காட்டும் இந்தக் கதையை நான் கேட்டு மகிழ்ச்சியடைந்தேன். யாரோ ஒருவர் தனது ஆசிரியரை அன்புடன் குறிப்பிடுவதைக் கேட்பது மகிழ்ச்சி அளிக்கிறது" எனக் குறிப்பிட்டுள்ளார்.
பிரதமர் அலுவலகம்
லெபனான், பெய்ரூட் நகரில் ஏற்பட்ட மிகப்பெரிய வெடி விபத்து குறித்து பிரதமர் அதிர்ச்சி தெரிவித்துள்ளார்
பிரதமர் திரு நரேந்திர மோடி, லெபனான் நாட்டில் உள்ள பெய்ரூட் நகரில் ஏற்பட்ட மிகப்பெரிய வெடிவிபத்து குறித்து அதிர்ச்சி தெரிவித்துள்ளார்.
“பெய்ரூட் நகரில் ஏற்பட்ட மிகப்பெரிய வெடிவிபத்து சம்பவத்தில் உயிரிழப்பு மற்றும் பொருட்சேதம் ஏற்பட்டதை அறிந்து அதிர்ச்சியும், வருத்தமும் அடைந்தேன். உயிரிழந்தோரின் குடும்பத்தினர் மற்றும் காயமடைந்தவர்களுடன் நமது பிரார்த்தனைகள் உடனிருக்கும்” என்று பிரதமர் கூறியுள்ளார்.
நிலக்கரி அமைச்சகம்
நிலக்கரி விற்பனைக்காக நிலக்கரி சுரங்கங்களின்ஏலத்திற்கான தொழில்நுட்பஏலவிண்ணப்பப் படிவங்கள் திறந்து பார்க்கப்பட்டன
நாட்டில் 38 நிலக்கரி சுரங்கங்களை ஏலம் விடுவதற்கான வழிமுறைகளின் ஒரு பகுதியாக ஆன்லைன் மூலமாகவும், ஆஃப்லைன் மூலமாகவும் வரப்பெற்ற தொழில்நுட்ப ஏலவிண்ணப்பப் படிவங்கள், ஏலம் கேட்பவர்களின் முன்னிலையில் இன்று - 30 செப்டம்பர் 2020 - புது தில்லியில் காலை 10 மணி முதல் திறந்து பார்க்கப்பட்டன.
23 நிலக்கரி சுரங்கங்களுக்கு 76 தொழில்நுட்ப ஏல விண்ணப்பப் படிவங்கள் வரப் பெற்றுள்ளன. 19 நிலக்கரி சுரங்கங்களுக்கு இரண்டு அல்லது அதற்கும் மேற்பட்ட ஏல விண்ணப்பப் படிவங்கள் வரப் பெற்றுள்ளன.
இந்த ஏல விண்ணப்பப் படிவங்கள் பல்துறை சார்ந்த தொழில்நுட்ப மதிப்பீட்டுக் குழுவினால் மதிப்பீடு செய்யப்படும். தொழில்நுட்ப மதிப்பீட்டில் தகுதி பெறும் ஏல விண்ணப்பதாரர்கள் 19 அக்டோபர் 2020 அன்று எம் எஸ் டி சி இணையதளத்தில் நடைபெறவுள்ள மின் ஏலத்தில் பங்கு பெறுவதற்கு தேர்ந்தெடுக்கப்படுவார்கள்.
ரெயில்வே அமைச்சகம்
ரயில் பவனில் நடைபெற்ற நிகழ்ச்சியில் 63-வது ரயில்வே வார விழாவைக் கொண்டாடியது ரயில்வே வாரியம்
ரயில்வே வாரியத்தின் சார்பில் 63-வது ரயில்வே வார விழா, புதுதில்லியில் உள்ள ரயில் பவனில் 2018 ஏப்ரல் 11 அன்று நடைபெற்றது. ரயில்வே வாரியத் தலைவர் திரு அஸ்வினி லோஹானி, விழாவிற்குத் தலைமையேற்று, 2017-18 ஆம் ஆண்டில் சிறப்பாகப் பணியாற்றிய ரயில்வே வாரிய அதிகாரிகளுக்குப் பாராட்டுச் சான்றிதழ் மற்றும் ரொக்கப்பரிசை வழங்கினார்.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 55
பிரதமர் அலுவலகம்
பஞ்சாப் மாநிலம் ஹோஷியார்பூரில் நிகழ்ந்த விபத்தில் நேரிட்ட உயிரிழப்பிற்கு பிரதமர் இரங்கல்
பிரதமரின் தேசிய நிவாரண நிதியிலிருந்து நிவாரணம் அறிவிப்பு
பஞ்சாப் மாநிலம் ஹோஷியார்பூரில் நிகழ்ந்த விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். பஞ்சாப் மாநிலம் ஹோஷியார்பூரில் நிகழ்ந்த விபத்தில் பாதிக்கப்பட்டவர்களுக்கு பிரதமரின் தேசிய நிவாரண நிதியிலிருந்து நிவாரணத்தொகை வழங்க திரு மோடி உத்தரவிட்டுள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
“பஞ்சாப் மாநிலம் ஹோஷியார்பூரில் நிகழ்ந்த விபத்தில் நேரிட்ட உயிரிழப்பிற்கு ஆழ்ந்த இரங்கலைத் தெரிவித்துக் கொண்டுள்ள பிரதமர் திரு நரேந்திர மோடி @narendramodi, உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் நிவாரணமாக வழங்க உத்தரவிட்டுள்ளார். காயமடைந்தவர்களுக்கு தலா ரூ. 50,000 நிவாரணம் வழங்கப்படும்.”
ஜல்சக்தி அமைச்சகம்
ஜல் சக்தி அமைச்சர் திரு. கஜேந்திர சிங் ஷேகாவதந்த், குஜராத் முதல்வர் திரு. விஜய் ரூபானி ஜல் ஜீவன் இயக்கத்தை செயல்படுத்த கூட்டு மறுஆய்வுக் கூட்டத்தை நடத்துகிறார்
மத்திய ஜல் சக்தி அமைச்சர் திரு. கஜேந்திர சிங் ஷேகாவதந்த், குஜராத் முதல்வர் திரு. விஜய் ரூபானி, கூட்டாக குஜராத்தில் ஜல் ஜீவன் இயக்கத்தை திட்டமிட்டு செயல்படுத்துவது குறித்த ஆய்வுக் கூட்டத்தை காணொளிக் காட்சி மூலம் ஆய்வு செய்தார். குடிநீர் வழங்கல் என்பது ஒரு சேவை வழங்கல் ஆகும், இதில் நீரின் அளவு, வழங்கப்பட்ட தரம் மற்றும் நீர்வழங்கலின் கால அளவு ஆகியவற்றை உறுதி செய்யவேண்டும், இதற்கான முக்கிய திட்டமான ஜல் ஜீவன் இயக்கம்  கடந்த ஆண்டு முதல் மாநிலங்களுடன் கூட்டாக செயல்படுத்தப்பட்டு வருகிறது. இந்த இயக்கத்தின் நோக்கம் அனைவருக்கும், அதாவது கிராமங்களில் உள்ள ஒவ்வொரு வீட்டிற்கும் குழாய் நீர் இணைப்பு கிடைக்கிறது.
குஜராத்திகள், 2024ஆம் ஆண்டிற்குள் மாநிலத்தின் ஒவ்வொரு கிராமப்புற குடும்பங்களுக்கும் குழாய் இணைப்பை வழங்கத் திட்டமிட்டிருந்த நிலையில், தற்போது 2022க்குள் 100 சதவீதம் இத்திட்டத்தை இந்த இயக்கத்தின் மூலம் முழுமையாக முடிக்கத் திட்டமிட்டுள்ளனர்,
குஜராத் மாநிலத்தில் உள்ள 93.03 லட்சம் கிராமப்புற வீடுகளில் 68.63 லட்சம் குழாய் இணைப்பு வழங்கப்பட்டுள்ளது. 2020-21 காலப்பகுதியில் 11.15 லட்சம் வீடுகளில் குழாய் இணைப்புகளை வழங்க குஜராத் திட்டமிட்டுள்ளது. 2020-21ஆம் ஆண்டில், ரூ.883.08 கோடி ஒதுக்கப்பட்டுள்ளது, மேலும் மாநிலப்பங்கு உட்பட ரூ. 1,777.56 கோடி கிடைப்பது உறுதி. குஜராத்துக்கு 15 வது நிதிஆணையத்தின் கீழ் ரூ. 3,195 கோடி ஒதுக்கீடு செய்யப்பட்டுள்ளது. இது திட்டம் தொடர்பான முதலீடுகளுக்கு வழங்கப்படுகிறது, அதில் 50 சதவீதம் நீர் வழங்கல் மற்றும் சுகாதாரத்திற்காக கட்டாயமாகப் பயன்படுத்தப்பட உள்ளது.
மாநிலத்தில் உள்ள 18,191 கிராமங்களில், 17,899 கிராமங்களில் தற்போது குழாய் நீர் விநியோக முறைகள் உள்ளன. 2020 டிசம்பருக்குள் மேலும் 6,000 கிராமங்கள் குழாய் இணைப்பிற்கு 100 சதவீதம் தயாராக இருக்கும் என்று குஜராத் முதல்வர் குறிப்பிட்டுள்ளார். மேலும், இந்த ஆண்டு இறுதிக்குள் மாநிலத்தின் 5 மாவட்டங்கள் வீட்டுக்குழாய் இணைப்புகளுடன் முழுமையாக இணைக்கப்படும். உண்மையில், இந்த நிதியாண்டில் 100 சதவீதம் வீட்டுக்குழாய் இணைப்புகளைக் கொண்ட 12 மாவட்டங்களை உள்ளடக்குவதற்கு அரசு திட்டமிட்டுள்ளது.
PIB Headquarters
கொவிட்-19 - பிஐபி செய்தித் தொகுப்பு
10.05.2020
-
ரசாயனம் மற்றும் உரங்கள் அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
சட்டம் மற்றும் நீதித்துறை அமைச்சகம்
(-
அறிவியல் மற்றும் தொழில்நுட்பத்துறை